Lo Collet Digital: d’agost 2012
DARRERES TROBADES: VILANOVA 1808 I HOSPITALET 1908
TROBADA DE VILANOVA D’ESCORNALBOU 180812
Dos anys més tard de la darrera trobada, un total de 8 colles ens vam retrobar de nou a Vilanova d’Escornalbou: Alcover, Blancafort de Reus, Calafell, Cambrils, Mont-roig, la Pobla de Mafumet, Colldejou i Vilanova.
Sota una xafogor de justícia, dins d’una nova onada de calor d’aquest estiu 2012, vam fer la plantada a les 18 hores a la plaça del Casal. A les 19 tocades es va donar el tret de sortida al cercavila. Els gegants, lentament van anar baixant per la part del darrere de la plaça, deixant ca l’Amadeu i el casal a la dreta, enfilant els carrers del poble. Precisament, aquesta és una trobada en la que no hi trobes massa gent pels carrers. La gent s’aplega més a les balconades i a les places, com la de l’ajuntament. Allà es va fer una ballada per colla, mentre la gent es refugiava sota els porxos de l’edifici del consistori. Una mica abans van repartir aigua a les colles perquè ens poguéssim refrescar una miqueta. I d’allà vam enfilar el darrer carrer fins tornar a fer cap a la plaça. Les colles de nou es van tornar a posicionar per anar actuant una per una oferint-nos les seves danses i les seves músiques. Finalment, la trobada arribava al seu final. Després del ball de la colla de Vilanova es va fer la ballada final conjunta. Llavors, en Quico, el cap de colla, ens va fer evident que els diners recaptats en la trobada serien destinats als més afavorits com en la trobada anterior. En aquesta ocasió la recaptació seria entregada a Càrites. Un gest molt aplaudit pels assistents; un gest molt honorable en temps de crisi.
En un lateral de la plaça, en acabar la trobada, es van habilitar les taules amb les cadires pel berenar de les colles. Vam asseure’ns per assaborir un bon pa amb tomàquet amb embotit, síndria i cafès.
TROBADA DE L’HOSPITALET DE L’INFANT 190812
Probablement ens hem reunit a l’Hospitalet de l’Infant –en la seva vint-i-cinquena edició- el dia més calorós de l’any. La temperatura rondava els 29 graus i aquí hi havies d’afegir la sensació de xafogor que era realment insuportable, a tocar de les 18 hores, en la plantada a la plaça de l’Hospital. Encara hem tingut sort que els núvols no deixaven treure el cap al sol. Poc a poc han anat plantant-se els gegants de: Serós, Vila-seca, Borges Blanques, Montbrió (Barri avall i Lluert), Colldejou, Riera de Gaià, Serrallo, Reus, La Selva, Tivissa i L’Hospitalet.
A les 19 hores tocades s’ha donat el tret de sortida del cercavila, tombant pels carrers de l’entorn de l’Hospital. La sensació era que hi havia menys gent que altres anys però tot i així deu ni do, la gent que hi havia, i no només a les places sinó també als carrers. Dos punts per refrescar-nos amb begudes han fet la rua més passable, però noi pels que ens passem la tarda sota d’un gegant ja podies veure, el cos seguia relliscós per la suada.
Molt lentament hem anat arribant de nou a la plaça mentre que per megafonia s’anava anunciant el nom de cada colla i el noms dels gegants o nanos que la composaven. Allà cada colla ha fet la seva ballada. Finalment, amb unes gotes de pluja més amenaçadores que res han amenitzat el toc final dels tabalets de l’Hospitalet i la ballada conjunta final a tocar de les parets antigues de l’Hospital. A la muntanya el sol acaba per amagar-se per fer una mica menys feixuga la nit, al mateix temps que els organitzadors entregaven un record a totes les colles participants.
A les escoles s’ha obsequiat amb un bon sopar a tots els membres de les colles de gegants i gralles assistents.
Publicat per Iblama a dimecres, d’agost 29, 2012 Cap comentari:
Pots consultar digitalment la revista número 53 a: http://usuaris.tinet.cat/locollet/pdf/locollet%2053.pdf
Publicat per Iblama a dimecres, d’agost 22, 2012 Cap comentari:
Un any més ha estat una bona festa major! Llàstima que passi volant!
Felicitar a tots aquells que amb el seu treball i el seu esforç fan possible la festa. Moltes gràcies.
Visca sant Llorenç i Visca Colldejou!
DIMECRES 080812. Presentació del Cocodril Nil i Cinema.
DIJOUS 090812. Sardinada i Havaneres.
DIVENDRES 100812. Sant Llorenç (Ball de tarda i nit: Masroig Band).
DISSABTE 110812. Ball de tarda i nit (festa guateque) amb Clau de sol.
DIUMENGE 120812. Futbol, fideuà i bingo.
DILLUNS 130812. Dia de la canalla.
DIMARTS 140812. Correfoc, Txaranga i Concerts de Toquem Fusta i Itaca Band.
La crònica i més fotos a: iblama.blogspot.com.es/2012/08/festa-major-de-sant-llorenc-de.html
Publicat per Iblama a dilluns, d’agost 20, 2012 Cap comentari: